**Тақырыбы:** Ана – өмір,ана-бақыт,ана-жыр!  
  
Мақсаты: Ана - өмірдің шуағы, ана - өмір гүлі, анаға тек ұлылық тән екенін ұғындыру. Анаға деген бала махаббатын ояту: Анасын сүю арқылы еліне, жеріне деген сүйіспеншілігін арттыру. Оқушыларды аналардың еңбегін бағалай, құрметтей білуге тәрбиелеу.  
Көрнекілігі: көріністер, әндер, суреттер, ойынға қатысты көрнекіліктер, буклет. Плакатқа жазылған нақыл сөздері.  
Барысы:  
Ұйымдастыру кезеңі: Оқушыларды сахна төріне тұрғызу.  
  
1 - жүргізуші: Құрметті асыл аналар, әжелер мен қыздар!  
Сіздерді көктемнің алғашқы айында еліміздің барлық жерінде тойланатын  
8 - наурыз әжелер, аналар, қыздар мейрамымен шын жүректен құттықтаймыз.  
  
2 - жүргізуші: Сіздерге әлемнің нұрын, өмірдің гүлін, көктемнің шуағын тілейміз. Мына жарық дүниенің мәні де, сәні де сіздерсіздер!  
  
1 - жүргізуші: Ананың тілегі, ананың жүрегі, ананың махаббаты, ананың ыстық құшағынан қасиетті ештеңе жоқ. Ең ыстық күннің нұры да, ананың шапағат мейіріміне жетпейді.  
  
2 - жүргізуші: Анаңды Меккеге үш рет арқалап барсаң да, қарызын өтей алмайсың.  
  
1 - жүргізуші: Иә, дұрыс айтасың. Біздің әрқайсымыз үшін өмірдегі ең жақын, ең әзиз жан ол – анамыз.  
  
2 - жүргізуші: Бүгінгі 8 - наурыз – аналар мерекесіне арналған мерекелік кешімізді ашық деп жариялауға рұқсат етіңіздер! Барлық өнеріміз аналар сіздер үшін.Қабыл алыңыздар!  
  
1 - жүргізуші: Бүгінгі мейрамда көктемдей көңіл сыйлайтын оқушыларымыздың аналарға арнап жазған өлең шумақтарын қабыл алыңыздар.  
  
1 - оқушы:  
Сенен өскен балалар,  
Батырлар мен даналар.  
Құттықтаймыз мейраммен,  
Құрметті, жан аналар!  
  
2 - оқушы:  
Ана дейміз бәріміз де аңқылдап.  
Ана дейді жас сәби де жарқылдап.  
Ана деген – бәйтерегі өмірдің  
Ана деген – алтын қазық, алтын бақ.  
  
3 - оқушы:  
Ана деген асыл жандар болаттай,  
Ана деген мөлдір жандар бұлақтай.  
О, адамдар қадірлей біл ананы,  
Жат қылыққа ақыл ойды тонатпай.  
  
4 - оқушы:  
Ана десем шешек ашып жанары,  
Өмірімнің бастау алар жанары.  
Ана деген тіршілікке пана боп,  
Әрбір үйде жұлдыз болып жанады.  
  
5 - оқушы:  
Ана деген ақылшың,  
Анаң барда батырсың.  
Қасыңда кім болса да,  
Тек анаңа жақынсың.  
6 - оқушы:  
Ақыл құйған санама,  
Күннен артық, расында.  
Күн алыста, ал анам,  
Ылғи менің қасымда.  
  
7 - оқушы:  
Шалқып, тасып әніміз  
Жадырасын жанымыз,  
Ана сені құттықтап,  
Әндетеміз бәріміз.  
  
2 - жүргізуші:  
Құлақтан кіріп, бойды алар,  
Әсем ән мен тәтті күй.  
Көңілге түрлі ой салар,  
Әнді сүйсең, меніңше сүй, – деп, Абай атамыз айтқандай оқушыларымыздың орындауындағы Хор:   
  
2 - жүргізуші:  
 «Қазақ биі», қабыл алыңыздар.  
  
1 - жүргізуші:  
Дүние ойдан шығады,  
Өзімді өзім ұмытып.  
Көңілім әнді ұғады,  
Жүрегім бойды жылытып, – дей отырып, ендігі кезекті әнге берейік.  
  
«Әжетайым» әні  
  
2 - жүргізуші:  
 «Тренинг» ұйымдастыру  
  
2 - жүргізуші:  
Мерекеге арналады бүгін билер.  
Көтерілсін, қанекей, көңіл күйлер.  
Алдарыңызда қазіргі үнді биі,  
Таң қалдырып қанекей би билеңдер, – демекші, ендігі кезекте «Үнді биі», қабыл алыңыздар!  
  
«Үнді биі»  
  
2 - жүргізуші:  
Ана ол біздің елде ардақты адам,  
Кішісі де, үлкені де ардақтаған.  
Өзінің аяулысын да Отанын да,  
«Ана» деп біздің халық текке айтпаған, – деп кезекті көрініске береміз.  
  
Көрініс: «Әжесі мен немере» «Дүниеде не қымбат?»  
  
Немересі: - Әже деймін, әже,  
Сұрақ қойғым келеді сізге.  
Мен түсінбейтін бір жәйт бар.  
Түсіндірсеңіз соны бізге.

1-бала:-

Сұрағым сізге:-Дүниеде не қымбат?

Әжесі: - Адам қымбат, қалқам.  
Немересі: - Адамға не қымбат?  
Әжесі: - Бала қымбат, қалқам.  
Немересі:- Балаға не қымбат?  
Әжесі: - Ана қымбат, қалқам.  
Немересі: - Иә, десеңші әже!  
Түсінбеппін осы жайды.

2-бала  
Менің бір сұрағым бар сізге:

Қатты мен жұмсақ жайлы.

Әжесі: - Сұрай ғой, қалқам. Не сұрасаң да жауап берейін.  
Немересі: - Әже дүниеде не тәтті?

Әжесі: Ананың сүті тәтті.  
Немересі: - Дүниеде не қатты?  
Әжесі: - Атаның жүрегі қатты.

Әжесі:  
Қарағым, сауал қойдың көп маған.  
Бір ақыл айтайын саған  
Тату болса – ағайын жақын,  
Ақылшы болса - апайың жақын.  
Бауырмал болса - інің жақын,  
Алдыңа тартқан адал асың,  
Қимас жақын қарындасың.

Немересі:- Түсіндім, әже.

«Дүниеде не қымбат екенін?» енді мен айтайын:  
Алтын ұяң - Отан қымбат,  
Құт берекең - атаң қымбат.  
Аймалайтын - анаң қымбат.  
Мейірімді - әжең қымбат.  
Асқар тауың - әкең қымбат.  
Бәрінен де ұят пенен ар қымбат!  
  
2 - жүргізуші:  
Ойын «Жылы сөздер». Аналар өз балаларына берілген әріптерден басталатын жылы сөздер айтады.  
1 - жүргізуші:  
Бишілер бар бізде қыздар мен ұлдар тобы,  
Мерекеге өнерімен келген бүгін.  
Таң қалдырып, қанекей би билеші,  
Қол соғып, демеу берсе көрермендер!  
Сахнада «Вальс биі» қабыл алыңыздар.  
  
1 - жүргізуші:  
Жан анам, құттықтаймын мереке күніңмен,  
Көктемнің құлпыра бер нарт гүлімен.  
Өрлесін елдің берген бақыт бағы,  
Жазбасын шат көңілін ақ күніңмен, – деп, ендігі кезекте «Апатайым – анашым» әні, қабыл алыңыздар!  
  
Хор «Апатайым – анашым»  
8 - оқушы:  
Достықты біз ойлаймыз,  
Бірге күліп ойнаймыз.  
Қыздарды да құттықтап,  
Мерекесің тойлаймыз - дей отырып, біздің сыныптың ер жігіттері қыздарды құттықтап жіберсек дейді.   
  
2 - жүргізуші: Ардақты, аналар, әжелер мен апалар! Сіздерге осынау мерейлі мереке тек қана игі жақсылықтар әкелсін.  
  
1 - жүргізуші: Деңдеріңізге саулық, бала-шағаларыңызға амандық тілейміз. Жүздеріңізден күлкі қуаныш пен шаттықтың нұры кетпесін. Еңбектеріңіз табысты болып, шаңырақтарыңызға құт – береке дарысын! Аспанымыз ашық, мемлекетіміздің іргесі берік болсын!